Държавен вестник, бр. 64, 2010 г., стр. 122

СТР.  122	
Д Ъ Р Ж А В Е Н  В Е С Т Н И К 	
БРОЙ  64
(4) Производителите от възобновяеми енергий­
ни източници имат право да сключат договори 
с други участници на пазара на електрическа 
енергия за част от генериращата мощност при 
запазване на принадлежността на обектите към 
специалната балансираща група на производители 
от възобновяеми енергийни източници. 
(5) Индивидуалните небаланси на произво­
дителите от възобновяеми енергийни източници 
в случаите на ал. 4 се определят въз основа на 
почасовия график за прогнозно производство 
по чл. 200, ал. 1, в който е включен и графикът 
за продажба на други участници в пазара, и 
показанията на електромерите за периодично 
измерване на електрическата енергия.
(6) Общественият доставчик и крайните снаб­
дители заплащат на производителите от възобно­
вяеми енергийни източници по ал. 4 разликата 
между графика за продажба на други участници 
и показанията на търговските електромери по 
цена съгласно договора за продажба на електри­
ческа енергия.
(7) В случаите на отклонения от почасовия 
график по чл. 200, ал. 1 плащания към координа­
тора на балансиращата група се дължат съгласно 
разпоредбите на чл. 203, ал. 3 и 4.
Г л а в а  д в а н а д е с е т а
МОНИТОРИНГ НА ПАЗАРА НА ЕЛЕКТРИ­
ЧЕСКА ЕНЕРГИЯ
Раздел I
Цел на мониторинга на пазара
Чл. 206. (1) Мониторингът на пазара се осъ­
ществява от Държавната комисия за енергийно и 
водно регулиране (комисията) и електроенергий­
ния системен оператор. Той е необходим, за да 
определи степента на ефективност, прозрачност 
и конкурентност на пазара и да гарантира, че 
всички участници на пазара спазват правилата 
за търговия и другите нормативно определени 
изисквания. 
(2) Целта на мониторинга е да определи 
(оцени):
1. структурата и работата на пазара;
2. ефективността на пазара; 
3. наличието на злоупотреби на пазарна сила 
и мощ;
4. необходимостта от промени в правилата за 
търговия и цялата структура на пазара, възникнали 
в процеса на работа на електроенергийния пазар;
5. необходимостта от промени в процедурите 
на оператора на електроенергийната система.
Раздел II
Информация, предоставяна на комисията от 
търговските участници
Чл. 207. (1) Търговските участници предос­
тавят на комисията необходимата информация 
и документи за изготвяне на мониторинговия 
доклад съгласно посочени от комисията обхват, 
период и срок за всеки конкретен случай.
(2) Информацията се предоставя на хартиен 
и/или електронен носител. 
(3) Търговските участници не могат да отказват 
предоставяне на поисканата от комисията ин­
формация, като се позовават на търговска тайна.
(4) При необходимост във връзка с правомо­
щията на комисията в процеса на мониторинг 
на пазара на електрическа енергия комисията 
може да изисква и допълнителна информация 
от търговските участници.
(5) В случай че предоставената информация 
е невярна, непълна, неточна или не е предос­
тавена в определения срок, ДКЕВР има право 
да санкционира търговския участник съгласно 
разпоредбите на ЗЕ.
Раздел III
Информация, предоставена от оператора на 
електроенергийната система
Чл. 208. Операторът изготвя, поддържа и 
периодично публикува обща и специализирана 
информация за дейността на пазара, за сделките 
по свободно договорени цени и енергията, тър­
гувана на балансиращия пазар. 
Чл. 209. Операторът създава и поддържа 
електронни регистри и архив на:
1. търговски участници; 
2. координатори на балансиращи групи;
3. доставчици на балансираща енергия;
4. подадени и регистрирани графици за дос­
тавка;
5. отхвърлени или оттеглени графици за 
доставка; 
6. количества електрическа енергия, търгувана 
чрез договори при свободно договорени цени; 
7. физически данни и характеристики на 
обектите на търговските участници; 
8. подадени, отхвърлени и приети предложе­
ния и заявки на пазара на балансираща енергия; 
9. разпореждания на оператора за активиране 
на предложения и заявки; 
10. разпореждания за прекъсване на дейността 
на пазара при аварийни ситуации; 
11. данни от средствата за търговско измер­
ване на електрическата енергия на търговските 
участници; 
12. данни от извлеченията за сетълмент; 
13. данни за дължимите гаранционни обез­
печения от търговските участници; 
14. движение на парични потоци между опе­
ратора, от една страна, и координаторите на 
балансиращи групи и доставчици на балансираща 
енергия, от друга. 
Чл. 210. Операторът предоставя общодостъпна 
информация за дейността на пазара, включваща: 
1. актуален регистър на координаторите на 
балансиращи групи и доставчици на баланси­
раща енергия; 
2. общо количество електрическа енергия, 
търгувано при свободно договорени цени на 
дневна и месечна база; 
3. количества електрическа енергия, продадени 
до краен потребител; 
4. цени на балансираща енергия за отделните 
периоди на сетълмент.